Γουίλ Σμιθ

Ο Γουίλαρντ Κάρολ "Γουίλ" Σμιθ (αγγλικά: Willard Carroll "Will" Smith, γενν. 25 Σεπτεμβρίου 1968) είναι Αμερικανός ηθοποιός, παραγωγός, στιχουργός και ράπερ. Έχει γνωρίσει την επιτυχία στην τηλεόραση, το κινηματογράφο και τη μουσική. Τον Απρίλιο του 2007, η εφημερίδα Newsweek τον αποκάλεσε "τον πιο ισχυρό ηθοποιό του Χόλυγουντ". Ο Σμιθ έχει προταθεί πέντε φορές για Χρυσή Σφαίρα και δύο φορές για Όσκαρ και έχει κερδίσει τέσσερα βραβεία Γκράμι.

Στα τέλη της δεκαετίας του 1980, ο Σμιθ απέκτησε μια μέτρια φήμη ως ράπερ με το όνομα The Fresh Prince. Το 1990, η δημοτικότητά του αυξήθηκε δραματικά όταν πρωταγωνίστησε στην δημοφιλή τηλεοπτική σειρά του NBC Ο Πρίγκιπας του Μπελ Αιρ, η οποία διήρκεσε για έξι σεζόν (1990–1996) και έχει προβληθεί σε πολλά τηλεοπτικά δίκτυα από τότε. Μετά το τέλος αυτής της σειράς, ο Σμιθ στράφηκε στον κινηματογράφο, όπου πρωταγωνίστησε σε πολλές επιτυχημένες ταινίες. Είναι ο μοναδικός ηθοποιός που έχει οχτώ συνεχόμενες ταινίες με απολαβές στο εγχώριο box office πάνω από 100 εκατομμύρια δολάρια και ο μοναδικός που έχει οχτώ συνεχόμενες ταινίες στις οποίες πρωταγωνιστεί με άνοιγμα στην 1η θέση στο εγχώριο box office.

Το περιοδικό Forbes τον έχει κατατάξει ως τον πιο ακριβοπληρωμένο ηθοποιό παγκοσμίως. Το 2014, οι 17 από τις 21 ταινίες του, στις οποίες είχε πρωταγωνιστικό ρόλο, απέδωσαν συνολικές απολαβές παγκοσμίως πάνω από $100 εκατομμύρια έκαστη ενώ πέντε από αυτές είχαν συνολικές απολαβές πάνω από $500 εκατομμύρια εκάστη στα παγκόσμια box office. Το 2016, οι ταινίες του είχαν απολαβές $7.5 εκατομμύρια στα παγκόσμια box office. Για την ερμηνεία του ως ο πυγμάχος Μοχάμεντ Άλι στην ταινία Ali (2001) και ως ο χρηματιστής Chris Gardner στην ταινία Το Κυνήγι της Ευτυχίας (2006), ο Σμιθ έλαβε υποψηφιότητα για το βραβείο Όσκαρ Α' Ανδρικού Ρόλου. Το 2022 βραβεύτηκε τελικά με το Όσκαρ Α' Ανδρικού ρόλου για την ερμηνεία του στην ταινία King Richard (2021).

Βιογραφία 
Γεννήθηκε στις 25 Σεπτεμβρίου 1968 στη Φιλαδέλφεια της Πενσυλβάνια από τους Καρολίν (το γένος Μπράιτ) και Γουίλαρντ Κάρολ Σμιθ. Έχει μια μεγαλύτερη αδελφή, την Πάμελα και δύο μικρότερα δίδυμα αδέλφια, τους Χάρι και Έλεν. Φοίτησε αρχικά στο ιδιωτικό καθολικό σχολείο Our Lady of Lourdes και συνέχισε στο λύκειο Overbook. Έχει αναφέρει δημόσια ότι απέρριψε μια υποτροφία να σπουδάσει στο ΜΙΤ επειδή "'ήθελε να ραπάρει". Έχει πει επίσης ότι είχε γίνει δεκτός σε ένα θερινό πρόγραμμα μηχανικής του ΜΙΤ για μαθητές λυκείου αλλά δεν το παρακολούθησε ποτέ".

Προσωπική ζωή 
Από το 1992 έως το 1995 ήταν παντρεμένος με την ηθοποιό Σερί Ζαμπίνο, με την οποία απέκτησε έναν γιο, τον Τρέι Σμιθ (γενν. 11 Νοεμβρίου 1992).

Το 1997 παντρεύτηκε την επίσης ηθοποιό Τζέιντα Πίνκετ και μαζί απέκτησαν δύο παιδιά: Τον Τζέιντεν Σμιθ (γενν. 8 Ιουλίου 1998) και την Γουίλοου Σμιθ (γενν. 31 Οκτωβρίου 2000). Όλα του τα παιδιά ασχολούνται επαγγελματικά με τη μουσική και την υποκριτική. Ο Σμιθ και η οικογένειά του κατοικούν στο Λος Άντζελες.

Τον Απρίλιο του 2022, η Αμερικανική Ακαδημία Κινηματογράφου ανακοίνωσε ότι εξαιτίας του περιστατικού με τον Κρις Ροκ, του απαγορεύει να παρευρίσκεται στην τελετή Βραβείων Όσκαρ, καθώς και σε κάθε εκδήλωση και δραστηριότητα της Ακαδημίας, για 10 χρόνια.

Θρησκευτικές απόψεις 
Παρόλο που ο Σμιθ ανατράφηκε ως βαπτιστής και φοίτησε σε καθολικά σχολεία, δεν θεωρεί πλέον τον εαυτό του ως θρησκευόμενο άτομο. Αν και δεν έχει ασπαστεί τη σαϊεντολογία και έχει αρνηθεί τις φήμες που ισχυρίζονται ότι είναι μέλος της Εκκλησίας της Σαϊεντολογίας, ο ίδιος έχει μιλήσει υπέρ αυτής λέγοντας "Απλά πιστεύω ότι αρκετές από τις ιδέες της σαϊεντολογίας είναι εξαιρετικές και επαναστατικές και μη-θρησκευτικού περιεχομένου".

Το 2007 ο Σμιθ δώρισε $1.3 εκατομμύρια σε κοινωφελείς οργανισμούς, από τα οποία τα $450.000 πήγαν σε δυο θρησκευτικές κοινότητες και $122.500 πήγαν σε τρεις οργανισμούς σαϊεντολογίας ; το υπόλοιπο ποσό μοιράστηκε σε "ένα τζαμί στο Λος Άντζελες, χριστιανικά σχολεία και εκκλησίες και το Yitzhak Rabin Memorial Center στο Ισραήλ". Ο Σμιθ και η σύζυγός του έχουν επίσης ιδρύσει ένα ιδιωτικό δημοτικό σχολείο στην Καλιφόρνια, το New Village Leadership Academy. Η φορολογική δήλωση του Σμιθ έδειξε ότι ο ίδιος ο Σμιθ δώρησε $1.2 εκατομμύρια στο σχολείο αυτό το 2010.

Πολιτικές απόψεις 
Ο Σμιθ δώρησε $4,600 στην προεκλογική καμπάνια του δημοκρατικού Μπάρακ Ομπάμα για τις προεδρικές εκλογές του 2008. Στις 11 Δεκεμβρίου 2009, ο Σμιθ και η σύζυγός του ήταν οι οικοδεσπότες στην τελετή απονομής του Νόμπελ Ειρήνης στο Όσλο της Νορβηγίας ώστε να γιορτάσουν τη λήψη του εν λόγω βραβείου από τον Ομπάμα.

Το 2012, ο Σμιθ δήλωσε ότι υποστήριζε τη νομιμοποίηση του γάμου των ομοφυλοφίλων.

Δισκογραφία

Προσωπικοί δίσκοι

Συνεργασίες με τον DJ Jazzy Jeff

Φιλμογραφία

Σειρές 
 1990: The Perfect Date
 1990-1996 : Ο Πρίγκιπας του Μπελ Αιρ
 1997: Happily Ever After:Fairy Tales for Every Child
 2003-2004: All of Us

Παραγωγός 
 2004: Saving Face
 2005: Hitch
 2006: The Pursuit of Happiness
 2008: Hancock
 2008: The Secret Life of Bees

Παραπομπές

Εξωτερικοί σύνδεσμοι 

Επίσημη ιστοσελίδα

Αμερικανοί ράπερ
Βραβευμένοι με Γκράμι
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Βραβευμένοι με Όσκαρ Α' Ανδρικού Ρόλου
Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες)
Βραβευμένοι με BAFTA Α' Ανδρικού Ρόλου
Βραβευμένοι με Σεζάρ